Бат-Очирын Жанчивдорж

Бат-Очирын Жанчивдорж (1923 - 2009) нь Булган аймгийн Сайхан сумын уугуул, үндэсний бөхийн улсын заан юм.

Бат-Очирын Жанчивдорж заан барилдаж байх үедээ улаан хүрэн монгол гутал өмсдөг байсан учраас улс орон даяар Булганы Улаан гуталт хэмээн алдаршсан бөх юм. Б.Жанчивдорж заан нь улсын наадамд ердөө гуравхан удаа ирж барилдахдаа гурав шөвгөрсөн энгүй хүчит бөх билээ. Нэрт сэтгүүлч Б.Ганчимэг Жанчивдорж заантай уулзан ярилцлага хийж байх үедээ түүнээс "Та яагаад улсын наадамд гуравхан удаа барилдсан юм бэ?" гэж асуухад тэрээр "Нэгдэл нийгмийн төлөвлөгөө, малын үс ноос гээд явуулдаггүй байсан юм аа" гэж хариулсан байдаг.

Амжилт
1950 онд 5 давж улсын начин цол хүртсэн
1951 онд 7 давж улсын заан болжээ
1952 онд 5 давж "Бат хүчит" чимэг хүртсэн

Ангилал:Улсын заан
Ангилал:Сайханы (Булган) хүн
Ангилал:Монголчууд
Ангилал:1923 онд төрсөн
Ангилал:2009 онд өнгөрсөн